02018R1039 — SL — 24.07.2018 — 000.002

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B IZVEDBENA UREDBA KOMISIJE (EU) 2018/1039 z dne 23. julija 2018 o izdaji dovoljenja za bakrov(II) diacetat monohidrat, bakrov(II) karbonat dihidroksi monohidrat, bakrov(II) klorid dihidrat, bakrov(II) oksid, bakrov(II) sulfat pentahidrat, bakrov(II) kelat iz hidrata aminokislin, bakrov(II) kelat iz beljakovinskih hidrolizatov, bakrov(II) kelat iz hidrata glicina (v trdni obliki) in ►C1 bakrov(II) kelat iz hidrata glicina (trdni) in bakrov(II) kelat iz hidrata glicina (tekoči) ◄ kot krmne dodatke za vse živalske vrste ter o spremembi uredb (ES) št. 1334/2003, (ES) št. 479/2006, (EU) št. 349/2010 in izvedbenih uredb (EU) št. 269/2012, (EU) št. 1230/2014 in (EU) 2016/2261 (Besedilo velja za EGP) (UL L 186 24.7.2018, str. 3)





popravljena z:









▼B

IZVEDBENA UREDBA KOMISIJE (EU) 2018/1039

z dne 23. julija 2018

o izdaji dovoljenja za bakrov(II) diacetat monohidrat, bakrov(II) karbonat dihidroksi monohidrat, bakrov(II) klorid dihidrat, bakrov(II) oksid, bakrov(II) sulfat pentahidrat, bakrov(II) kelat iz hidrata aminokislin, bakrov(II) kelat iz beljakovinskih hidrolizatov, bakrov(II) kelat iz hidrata glicina (v trdni obliki) in ►C1 bakrov(II) kelat iz hidrata glicina (trdni) in bakrov(II) kelat iz hidrata glicina (tekoči) ◄ kot krmne dodatke za vse živalske vrste ter o spremembi uredb (ES) št. 1334/2003, (ES) št. 479/2006, (EU) št. 349/2010 in izvedbenih uredb (EU) št. 269/2012, (EU) št. 1230/2014 in (EU) 2016/2261

(Besedilo velja za EGP)







Člen 1

Izdaja dovoljenja

Snovi iz Priloge, ki spadajo v kategorijo dodatkov „nutritivni dodatki“ in funkcionalno skupino „spojine elementov v sledovih“, se dovolijo kot krmni dodatki v prehrani živali v skladu s pogoji iz navedene priloge.

Člen 2

Posebni pogoji uporabe

Dovoljene snovi, ki so v Prilogi opredeljene kot dodatki, ki spadajo v kategorijo dodatkov „nutritivni dodatki“ in funkcionalno skupino „spojine elementov v sledovih“, se ne uporabljajo v vodi za pitje.

Člen 3

Sprememba Uredbe (ES) št. 1334/2003

V Prilogi k Uredbi (ES) št. 1334/2003 se iz vnosa E4 za element baker-Cu črtajo naslednji dodatki: „bakrov acetat monohidrat, bazični bakrov karbonat monohidrat, bakrov klorid dihidrat, bakrov oksid, bakrov sulfat pentahidrat, bakrolizin sulfat in bakrov kelat iz hidrata aminokislin“.

Člen 4

Sprememba Uredbe (ES) št. 479/2006

V Prilogi k Uredbi (ES) št. 479/2006 se črta vnos E4 za dodatek „bakrov kelat glicinovega hidrata“.

Člen 5

Sprememba Uredbe (EU) št. 349/2010

V Prilogi k Uredbi (EU) št. 349/2010 se besedilo v osmem stolpcu v vrstici 3b4.10 nadomesti z naslednjim:

„Govedo:

— govedo pred začetkom prežvekovanja: 15 (skupaj)

— drugo govedo: 30 (skupaj)

Ovce: 15 (skupaj)

Koze: 35 (skupaj)

Pujski:

— sesni in odstavljeni do 4 tednov po odstavitvi: 150 (skupaj)

— od 5. tedna po odstavitvi do 8 tednov po odstavitvi: 100 (skupaj)

Raki: 50 (skupaj)

Druge živali: 25 (skupaj)“.

Člen 6

Sprememba Izvedbene uredbe (EU) št. 269/2012

V Prilogi k Izvedbeni uredbi (EU) št. 269/2012 se besedilo v osmem stolpcu v vrstici 3b409 nadomesti z naslednjim:

„Govedo:

— govedo pred začetkom prežvekovanja: 15 (skupaj)

— drugo govedo: 30 (skupaj)

Ovce: 15 (skupaj)

Koze: 35 (skupaj)

Pujski:

— sesni in odstavljeni do 4 tednov po odstavitvi: 150 (skupaj)

— od 5. tedna po odstavitvi do 8 tednov po odstavitvi: 100 (skupaj)

Raki: 50 (skupaj)

Druge živali: 25 (skupaj)“.

Člen 7

Sprememba Izvedbene uredbe (EU) št. 1230/2014

V Prilogi k Izvedbeni uredbi (EU) št. 1230/2014 se besedilo v osmem stolpcu v vrstici 3b411 nadomesti z naslednjim:

„Govedo:

— govedo pred začetkom prežvekovanja: 15 (skupaj)

— drugo govedo: 30 (skupaj)

Ovce: 15 (skupaj)

Koze: 35 (skupaj)

Pujski:

— sesni in odstavljeni do 4 tednov po odstavitvi: 150 (skupaj)

— od 5. tedna po odstavitvi do 8 tednov po odstavitvi: 100 (skupaj)

Raki: 50 (skupaj)

Druge živali: 25 (skupaj)“.

Člen 8

Sprememba Izvedbene uredbe (EU) 2016/2261

V Prilogi k Izvedbeni uredbi (EU) 2016/2261 se besedilo v osmem stolpcu v vrstici 3b412 nadomesti z naslednjim:

„Govedo:

— govedo pred začetkom prežvekovanja: 15 (skupaj)

— drugo govedo: 30 (skupaj)

Ovce: 15 (skupaj)

Koze: 35 (skupaj)

Pujski:

— sesni in odstavljeni do 4 tednov po odstavitvi: 150 (skupaj)

— od 5. tedna po odstavitvi do 8 tednov po odstavitvi: 100 (skupaj)

Raki: 50 (skupaj)

Druge živali: 25 (skupaj)“.

Člen 9

Prehodni ukrepi

1. Snovi „bakrov acetat monohidrat“, „bazični bakrov karbonat monohidrat“, „bakrov klorid dihidrat“, „bakrov oksid“, „bakrov sulfat pentahidrat“, „bakrov kelat iz hidrata aminokislin“ in „bakrov kelat iz hidrata glicina“, dovoljene z Uredbo (ES) št. 1334/2003 in Uredbo (ES) št. 479/2006, in bakrove spojine, dovoljene z Uredbo (EU) št. 349/2010 ter izvedbenimi uredbami (EU) št. 269/2012, (EU) št. 1230/2014 in (EU) 2016/2261, ter premiksi, ki vsebujejo navedene snovi, proizvedeni in označeni pred 13. februarjem 2019 po pravilih, ki se uporabljajo pred 13. avgustom 2018, se lahko še naprej dajejo na trg in uporabljajo do porabe obstoječih zalog.

2. Posamična krmila in krmne mešanice, ki vsebujejo snovi iz odstavka 1, proizvedeni in označeni pred 13. avgustom 2019 po pravilih, ki se uporabljajo pred 13. avgustom 2018, se lahko še naprej dajejo na trg in uporabljajo do porabe obstoječih zalog, če so namenjeni živalim za proizvodnjo hrane.

3. Posamična krmila in krmne mešanice, ki vsebujejo snovi iz odstavka 1, proizvedeni in označeni pred 13. avgustom 2020 po pravilih, ki se uporabljajo pred 13. avgustom 2018, se lahko še naprej dajejo na trg in uporabljajo do porabe obstoječih zalog, če so namenjeni živalim, ki niso namenjene za proizvodnjo hrane.

Člen 10

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.









PRILOGA